Love Yourself: Answer

Love Yourself 結 'Answer' (ոճավորվում է որպես LOVE YOURSELF 結 'Answer'), հարավկորեական BTS բոյ բենդի երրորդ կորեական ժողովածուն։ Թողարկվել է 2018 թվականի օգոստոսի 24-ին IRIVER-ի, Columbia Records-ի և DefJam Records-ի աջակցությամբ, չորս տարբերակներով՝ S, E, L, և F։ Կազմված է քսանհինգ կոմպոզիցիաներից (դրանց թվային քանակը քսանվեց է), ներառյալ «IDOL» գլխավոր սինգլը։ Շատ երգեր վերցված են «Love Yourself 承 'Her'» և «Love Yourself 轉 'Tear'» ալբոմներից, ներառյալ մի քանի ռեմիքսներ։

Նախադրյալներ և թողարկում 
Առաջին անգամ ալբոմի թողարկման մասին հայտարարվել է 2018 թվականի հուլիսի 16-ին, և արդեն հաջորդ օրը հայտնի է դարձել, որ այն պարունակում է յոթ նոր երգ։ Թողարկումը պետք է դառնար «Love Yourself » շարքի եզրափակիչը, որը բաղկացած էր « Love Yourself 起 ‘Wonder’» մինի ֆիլմից, «Love Yourself 承 'Her »մինի ալբոմից և «Love Yourself 轉 'Tear'» ստուդիական ալբոմից՝ այսպիսով իսկ ձևավորելով «կիշոտենկետսու» տեսքով պատմությունը (չինական, ճապոնական և չինական նարատիվների նկարագրության ձևը)։

Օգոստոսի 6-ին թողարկվել է «Most Beautiful Moment In Life» շարքի հատուկ գրառումը, որը ուղղակիորեն վերաբերում է BTS-ի բոլոր ալբոմներին, որոնք թողարկվել են 2015 թվականի ապրիլին «The Most Beautiful Moment In Life Part 1»-ի հետ միաժամանակ։ Գրառման հեղինակը Ջինն էր։ Այնտեղ պատմվում է այն մասին, թե ինչպես է նա գտել իր հոր նոթատետրը, որտեղ նա թողել է իր սեփական գրառումները, որոնք պատմում էին իր անհաջողությունների մասին։ Երեք օր անց՝ օգոստոսի 9-ին, թողարկվել է «Epiphany» թրեյլերը։ Մեներգը, որը նկարագրվել է որպես «կառուցողական փոփ ռոք մեղեդի», ձայնագրվել է Ջինի կողմից, իսկ տեքստը ցանկություն է արտահայտնում գտնել սեր ինքն իր նկատմամբ։ Արդյունքում երգը  դարձել է ապագա ալբոմի մի մասը։ Տեսանյութի ռեժիսոր Է դարձել Չխվե Յոնսոկը (Lumpens), և սյուժեի համաձայն՝ ցուցադրվել են Ջինի մի քանի կերպարներ նույն սենյակում։ Արվեստի և գիտության ձայնագրման ազգային ակադեմիայից Ֆիլիպ Մերիլը նկարագրել է հոլովակը որպես «ժամանակի միջով նույն անձի տարբեր տարբերակների հետ ու առաջ քայլելու իմաստը»։ Քննարկելով Ջինի խաղը՝ The Korea Times-ից Հոն Հեմինը նշել է, որ նա բավականին լավ է տիրապետում դերասանական խաղին և կարողանում է էմոցիոնալ խաղալ, ինչպես նան ունի «տխուր, բացառիկ ազատ ձայն»։

«S» և «E» տարբերակների կոնցեպտ-լուսանկարները թողարկվել են օգոստոսի 13-ին, իսկ «L» և «F» տարբերակները՝ օգոստոսի 16-ին։ «S» տարբերակը ոգեշնչվել է նոր ռոմանտիկայի թեմայով, որը ծաղկել է անցյալ դարի 80-ականների սկզբին. մասնակիցները ներկայացել են վառ կարմիր տուփերով, որոնցում եղել են բազմաթիվ աչքեր, ձեռքեր, տեսախցիկներ և էլեկտրոնային ուժեղացուցիչներ, ինչը համապատասխանում է անդրոգինիկությանն ու պատկերավորությանը։ «E» տարբերակը իր մեջ պարունակել է պաստելային գույներում ավելի մեղմ կերպարների կոնցեպտներ․ մասնակիցները եղել են մեծ թափանցիկ պղպջակների մեջ, որոնք լցված էին տարաբնույթ բնական տարրերով։ «L» և «F» տարբերակները եղել են վառ․ մասնակիցները եղել են ռետրո ոճի հագուստներով նաև պաշտոնական կոստյումներով։ «L»-ը նաև պարունակել է BTS-ի դիմանկարային լուսանկարները՝ միացված գունավոր և սև-սպիտակ մասերով։ Օգոստոսի 20-ին ներկայացվել է երգացանկը, և հայտնի է դարձել, որ ալբոմը առանձին թողարկումով չի լինի, այլ կդառնա նախորդ ալբոմների շարքերի երգերից հավաքածու։ Նրանում կլինի նաև տարաբնույթ ռեմիքս-տարբերակներ։ Օգոստոսի 22-ին հրապարակվել է «IDOL» տեսահոլովակի թիզերը։ Օգոստոսի 24-ին ալբոմի թողարկումից 2 ժամ առաջ Big Hit Entertainment –ի ղեկավարությունը հայտարարել է «IDOL» հատուկ տարբերակի ձայնագրության մասին՝ Նիկի Մինաժի մասնակացությամբ և միայն թվային տարբերակի համար։

 Տեսանյութ 
«IDOL»-ի տեսանյութը թողարկվել է օգոստոսի 24-ին, կորեկան ժամանակով 18:00-ին Big Hit Entertainment-ի պաշտոնական ալիքում։ Ընդամենը 4 ժամվա ընթացքում դիտումները հատել են 10 միլիոնի շեմը, այդպիսով BTS-ը թարմացրել է իր իսկ սեփական «Fake Love»-ի ռեկորդը (տեսահոլովակը նույն նշագծին հասել է 6 ժամում)։ Առաջին 24 ժամվա ընթացքում դիտումները գերազանցել են 45 միլիոնը, ինչը բացարձակ ռեկորդ էր YouTube-ի պատմության մեջ աշխարհի բոլոր արտիստների շրջանում (նախորդ ռեկորդը պատկանում էր Թեյլոր Սվիֆթին)։

Տեսաշարքը լի է բազմաթիվ գույնզգույն վայրերով, որոնց ճնշող մեծամասնությունը նկարահանվել է քրոմաքեյի տեխնոլոգիայով, ինչպես նաև սյուժեն իր մեջ ներառում է արևմտյան և արևելյան մշակույթների պահեր։ Որոշ դետալներ հղվում են ավանդական կորեական մշակույթին. օրինակ՝ խորեոգրաֆիայի մի մասը խումբը պարում է հանբոկներով։

 Պրոմոուշեն 
2018 թվականի օգոստոսի 26-ին BTS-ը մամուլի ասուլիս է անցկացրել ալբոմի թողարկման կապակցությամբ, ինչպես նաև քննարկել են BTS World Tour: Love Yourself համաշխարհային շրջագայությունը, որը մեկնարկել էր Սեուլում մեկ օր առաջ։ Չնայած այն բանին, որ ի սկզբանե Կորեայում պրոմոուշեն չի եղել, խումբը, այնուամենայնիվ, օգոստոսի 29-ից մինչև սեպտեմբերի 2-ը տարբեր երաժշտական շոուներում մեկ շաբաթում առաջ է շարժվել։ Օգոստոսի 30-ին նրանք ելույթ են ունեցել Soribada Best K-Music Awards ամենամյա երաժշտական մրցանակաբաշխությունում, որտեղ «Fake Love»-ը օգտագործվել է որպես էնկոր-ներկայացում։

Սեպտեմբերի 12-ին «Ամերիկայում տաղանդներ կան» շոուի ժամանակ ցուցադրվել է BTS-ի ելույթը, որը ձայնագրվել է իրենց համաշխարհային շրջագայության ամերիկյան մասնաճյուղի շրջանակներում։ Սեպտեմբերի 25-ին և 26-ին «Ջիմմի Ֆելլոնի երեկոյան շոու»-ում և «Բարի լույս, Ամերիկա»-ում կայացել են ելույթներ։ Խումբը նաև հայտնվել է Գրեմ Նորթոնի հեռուստաշոուում։

 Մրցանակներ և անվանակարգեր 

 Առևտրային հաջողություններ 
Հուլիսի 18-ից մինչև 24-ն ընկած ժամանակահատվածում նախնական պատվերի մեկնարկից ի վեր առաջին վեց օրվա ընթացքում, Iriver-ի դիստրիբյուտորը պարզել է, որ միայն այդ ժամանակահատվածում պատճենների քանակը կազմել է ավելի քան 1,51 միլիոն։ Այսպիսով, թողարկումը գերազանցել է իր նախորդի ռեկորդը՝ որպես Հարավային Կորեայի ամենապատվիրված ալբոմը բոլոր ժամանակներում։ Ալբոմն անմիջապես առաջնաելույթ է ունեցել Gaon ալբոմային հիթ-շքերթի բարձր հորիզոնականում, օգոստոսի վերջին ութ օրերի ընթացքում վաճառքը կազմել է 1 933 450 օրինակ։ «Love Yourself 結 'Answer'»-ը գերազանցել է BTS-ի նախորդ ալբոմի վաճառքների ռեկորդը՝ դառնալով Gaon հիթ-շքերթի ամբողջ պատմության մեջ ամենավաճառվածը 2010 թվականին՝ դրա ստեղծման պահից ի վեր։

Հոկտեմբերին ալբոմը ստացել է «կրկնակի միլիոն» հավաստագիր՝ ավելի քան 2 միլիոն օրինակ վաճառելու համար։ BTS-ի անադամները դարձել են առաջին արտիստները, որոնք նման հավաստագրեր են ստացել տարեսկզբից։

«Love Yourself 結 'Answer»'''-ը առաջնաելույթ է ունեցել Billboard 200 ամերիկյան ալբոմային հիթ-շքերթի բարձր հորիզոնականում՝ դառնալով BTS-ի երկրորդ № 1-ը տվյալ երկրում։ Ընդհանուր վաճառքներն առաջին շաբաթվա ընթացքում կազմել են 185 հազար օրինակ, որոնցից 141 հազարը զուտ վաճառքներ են։ Ալբոմն առաջին անգամ կորեացի արտիստներին դարձրել է RIAA  հավաստագրի ստացող։

«IDOL»-ը դարձել Է կորեական առաջին երգը (այդ թվում՝ BTS-ի առաջին երգը), որը տեղ է գտել Մեծ Բրիտանիայի թոփ-40 սինգլային հիթ-շքերթում՝ հայտնվելով 21-րդ հորիզոնականում։ Իռլանդիայում երգը հասել է 33-րդ հորիզոնականին։ Ալբոմը երրորդն է խմբի կարիերայում, որը հասել է Մեծ Բրիտանիայի թոփ-20-ին՝ զբաղեցնելով 14-րդ հորիզոնականը։Tower Records-ի տեղեկատվության համաձայն՝ Love Yourself 結 'Answer-ը դարձել է Ճապոնիայում 2018 թվականի երրորդ ամենավաճառվող ալբոմը՝ թողարկվելով կորեական ալբոմում։ Առաջին տեղը զբաղեցրել է Love Yourself 轉 'Tear' -ը, իսկ երկրորդը՝ Twice'' խմբի «What Is Love» մինի ալբոմը։

Երգացանկ

Հիթ-շքերթներ

Ալբոմ

Շաբաթական հիթ-շքերթներ

Շաբաթական հիթ-շքերթներ

Հիթ-շքերթներ մտած այլ երգեր 

 Շաբաթական հիթ-շքերթներ «I’m Fine»

 Շաբաթական հիթ-շքերթներ «Answer: Love Myself»

Վաճառք և հավաստագրումներ

Ծանոթագրություններ

Արտաքին հղումներ 
 Корейское классическое искусство. Сборник статей. Москва, издательство "Наука", Главная редакция восточный литературы, 1972 г. Составитель Л.И.Киреева, ответственный редактор Л.Р. Концевич.

 Korea Society Podcast: The Origins of Koreans and Their Culture — Part I 
 Korea Society Podcast: The Origins of Koreans and Their Culture — Part II 
 Проект, посвящённый ранним фотографиям, снимавшим бытовые сцены, здания 1895—1930 

Քեյ փոփ ալբոմներ
2018 ալբոմներ
BTS խմբի ալբոմներ